User talk:Abeshm

Usahawan muda - Jangan dikongkong rasa takut

Generasi Berwawasan

Berapa ramaikah anak muda Melayu yang menceburkan diri dalam dunia keusahawanan? Kita bukan berkata soal perniagaan kecil-kecilan tetapi perniagaan yang memerlukan sokongan modal yang kukuh dan mampu berhadapan dengan risiko `gulung tikar'.

Pastinya, jawapan yang paling tepat ialah tidak ramai. Namun, komitmen yang ditunjukkan oleh golongan muda yang berniaga secara kecil-kecilan juga wajar diberikan pujian. Sekurang-kurangnya, mereka tidak melibatkan diri dengan perkara-perkara yang menyalahi undang-undang dan batasan agama.

Malah diharap ini merupakan langkah awal dalam usaha pengumpulan modal dan pengalaman sebelum benar-benar bergelar ahli perniagaan berjaya.

Sejarah juga telah membuktikan, kejayaan segelintir ahli korporat ada yang bermula dengan perniagaan berskala kecil, modal terhad dan pernah `jatuh’ beberapa kali sebelum bangkit mengorak kejayaan. Disinilah kekuatan dan kejayaan yang sebenar-benarnya. Pokoknya, sembilan daripada sepuluh punca rezeki adalah dengan berniaga. Seharusnya kita juga berbangga kerana berjaya menyelongkar rahsia kecekalan dan semangat seorang lagi anak muda yang telah menyahut seruan kerajaan supaya memilih dan menceburkan diri dalam bidang perniagaan.

Beliau merupakan anak kelahiran Melor, Kota Bharu, Kelantan. Pemilik MNH-ZUAN (M) SDN.BHD, Mohammad Norhisham Bin Jusoh, 27, yang kini memiliki beberapa buah syarikat yang menjalankan pelbagai jenis perniagaan dan perkhidmatan.

KEGAGALAN berkali-kali yang dialami langsung tidak melemahkan semangat beliau untuk terus meneroka bidang perniagaan yang penuh dengan cabaran. Tersilap langkah memilih barangan untuk dijual, modal serta penat lelah yang diusahakannya selama bertahun-tahun lebur begitu saja sedangkan seluruh tenaga serta kerjaya dikorbankan demi mencapai impian untuk bergelar usahawan berjaya. Walaupun pahit untuk dikenang, pengalaman sebelum ini menambah kecekalan hati beliau untuk terus berkecimpung dalam bidang ini. ``Saya tidak serik memilih bidang perniagaan kerana ia berpotensi untuk berkembang berikutan barangan keperluan semakin hari semakin meningkat permintaannya,'' katanya.

Berbekalkan modal RM 700.00 hasil bantuan bapa saudara telah memberi peluang kepada anak muda ini untuk membuka langkah baru dalam perniagaan borong. Beliau bukan dari kalangan orang senang, segala yang diperolehinya hari ini adalah hasil dari usaha keras beliau selama ini.

Berbekalkan semangat dan minat yang mendalam segala yang dilalui dirasakan mudah baginya. Memegang prinsip, sentiasa percaya dengan rezeki yang ditentukan Allah kepada setiap insan, Hisham berkata, keputusannya untuk tinggal menetap di Kota Bharu sehingga hari ini sebagai bukti kepada pegangannya itu. ``Saya mengakui Kuala Lumpur sebagai lubuk rezeki, tetapi saya tidak pernah cair dengan segala tawaran yang hadir, `' katanya yang hanya akan turun ke ibu kota dua atau tiga kali sebulan bagi memenuhi undangan pelanggan. Menurut anak sulong daripada sembilan beradik ini lagi, dia percaya apa juga perkara yang dilakukan seiring minat pasti hasilnya lebih cemerlang.

Pada masa yang sama, hidup yang singkat ini perlu diisi dengan sesuatu yang bererti, lebih-lebih kepada apa juga perkara menggembirakan. Hisham menarik perhatian, dalam mengatur hidup dia memang selalu mengikut kata hati tetapi itu tidak bermakna pandangan orang tua dipinggirkan.``Saya tidak pernah membelakangkan keluarga, terutama ibu dan bapa. Bagi saya, mereka insan yang paling bermakna dalam hidup,'' ujarnya.

Akui Hisham, dia amat berbangga kerana ibu bapa dan isteri selain kawan-kawannya banyak memberi dorongan dan sokongan dalam apa juga yang dilakukannya. ``Saya memang meminati bidang kedoktoran sejak kecil lagi. Namun setelah difikirkan masak-masak saya terpaksa menolaknya,'' ujarnya yang mengakui sama sekali tidak pernah berasa kesal dengan keputusan yang telah diambil. Apa yang pasti, katanya, ”Ada hikmah di sebalik keputusan yang dibuat ketika itu. Dalam usia yang masih mentah, ada kalanya kita terlalu sukar untuk membuat pilihan yang tepat dalam hidup,'' ujarnya ikhlas.

Katanya, dunia perniagaan bukan untuk mereka yang mudah patah semangat kerana pelbagai dugaan dan rintangan bakal menguji kesabaran. ``Pada akhir perjuangan nanti, untung dan ruginya masih belum pasti, tetapi yang penting kita telah berusaha sedaya upaya,'' ujar beliau ketika ditemui wakil Sinar Harian baru-baru ini.

``Kejayaan tidak datang bergolek, dugaan dan cabaran bersilih ganti, tetapi ia secara tidak langsung mematangkan saya dalam menghadapi dan menanganinya,'' akuinya jujur. Tambah beliau lagi kejayaan sebenar adalah datang dari kegagalan demi kegagalan dan bangkit semula dari kegagalan itu.

Berkongsi pandangan mengenai penyertaan belia dalam arena perniagaan, beliau tidak menolak semakin ramai belia yang berpotensi untuk dimartabatkan sebagai usahawan berjaya, tidak kurang juga ramai yang berpotensi diasuh untuk memilih berniaga sebagai kerjaya pilihan.

Katanya, kesediaan berkongsi pengalaman dan menerima pandangan usahawan lain, adalah antara cara paling baik mempertingkatkan pencapaian dalam bidang perniagaan.

Menjawab satu soalan, kata Hisham, melibatkan diri dalam perniagaan bukan seperti berada dalam dunia `bulan madu'. '''``Dunia perniagaan tidak memberi anda ruang untuk bersuka-suka atau bersahaja. Paling penting, pelanggan harus diyakini dengan hasil yang bakal diperoleh,' terangnya.

Menyentuh mengenai kejayaan, kata Hisham, kejayaan seseorang dalam kehidupan bukan hanya dapat dicapai melalui kelulusan akademik sahaja. Sebaliknya, ia boleh diperoleh di mana-mana sahaja jika ada keinginan beserta semangat dan usaha yang gigih. ``Sebenarnya pelajaran tidak semestinya hanya boleh didapati di Institut Pengajian Tinggi (IPT) kerana proses pembelajaran itu sendiri berterusan sepanjang hayat.

``Ini kerana ada pelbagai cabang ilmu yang lain dan terpulang kepada diri sendiri untuk memilihnya,'' ujarnya. Beliau kini gembira dengan bidang perniagaan baru yang diterokainya. Jelas beliau perniagaan cara borong ini amat menyeronokkan kerana ianya mudah dijalankan modalnya sedikit dan risikonya rendah tetapi keuntunganya amat memberangsangkan.

Menurut beliau melalui kaedah-kaedah tertentu dengan bermodalkan hanya RM 700.00 kita dapat membeli produk secara harga borong yang berharga RM 2,000.00 di pasaran terbuka.

Mengakhiri pertemuan dengan wakil kami beliau amat berharap generasi muda seawal kanak-kanak diterapkan minat dan menanam cita-cita untuk menjadi usahawan atau menceburkan diri dalam bidang perniagaan. Beliau turut menyeru para ibubapa, masyarakat dan pihak-pihak berkaitan seperti institusi pendidikan, latihan dan sebagainya memainkan peranan yang berkesan dan sebaik mungkin agar segala apa yang diharapkan berjaya. Hal ini juga secara lansung dapat meningkatkan ekonomi umat Melayu khususnya dan Negara amnya.

Beliau tidak lokek malah menyeru sesiapa sahaja yang berminat dan ingin mengetahui lebih lanjut tentang kaedah-kaedah perniagaan yang  dijalankan dan faedah-faedah  yang  bakal   diperolehi. Beliau boleh  dihubungi  di  talian 019-909 5263 atau 013-939 5263.